เรื่องมีอยู่ว่า แฟนผมประจำเดือนพึ่งหมดได้ประมาณ3ช.ม. ในวันที่13 แล้วตอนผมเสร็จกิจ ละดึงออกมา ปรากฎว่าโคนถุงมันได่ขยับขึ้นมานิดหน่อย ผมเลยกังวลมากเลยรอร้านยาเปิดละไปซื้อยาคุมให้ หลังจากมีเพศสัมพันธ์ผ่านไป5-6ช.ม. แล้วตอนนี้ผ่านมา5วันแล้ว มีเลือดออก อยากทราบว่าจะท้องมั้ยครับ
สวัสดีค่ะ งาน,หากนับจากวันแรกที่มีประจำเดือนมา (ไม่ใช่วันที่ประจำเดือนหมด) จนถึงวันที่มีเพศสัมพันธ์ หากนับได้ไม่เกิน 7 วัน ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก และไม่จำเป็นต้องทานยาคุมฉุกเฉินไปค่ะ แต่หากได้ทานยาคุมฉุกเฉินไปแล้ว และหลังจากนั้น 5 วัน ได้มีเลือดไหลออกมา เลือดดังกล่าวก็น่าจะเป็นผลจากยาคุมฉุกเฉินได้ค่ะ ซึ่งไม่ได้อันตรายอะไรสำหรับประจำเดือนในรอบต่อไป ก็อาจมาในช่วงเวลาเดิม หรืออาจมาช้ากว่าปกติได้จากผลของยาคุมฉุกเฉินค่ะส่วนเรื่องการตั้งครรภ์ หากจะให้แน่นอน ก็ควรตรวจหาการตั้งครรภ์หลังจากที่มีเพศสัมพันธ์ไปแล้วอย่างน้อย 2 สัปดาห์ค่ะหากจะมีเพศสัมพันธ์บ่อยๆ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูงกว่าถุงยาง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินโดยไม่จำเป็น เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ